
DI acuerdo cu introduccion di GOL Airlines y expansion di e 
mercado Brasilero, Aruba Tourism Authroity (A.T.A.) a tene 
reunionnan clave na Brazil entre 22 di juli cu 26 di juli, 2024 
. E delegacion a consisti di representantenan clave di entre 
otro, Ronella Croes CEO di A.T.A., Jordan Schlipken Croes 
A.T.A. Area Director LATAM, asina Jo-Anne Meaux-Arends, 
Aviation Business Development Executive di AAA, y Carlos 
Barbosa di A.T.A. Brasil.   


E mercado Brasilero a conoce un acogida impresionante pa 
Aruba. Ta di menciona cu a cera aña 2023 cu un aumento 
significante, caminda cu a registrando un aumento di 24% 
compara cu 2019. Pa e periodo actual (YTD) juni 2024, e 
mercado Brasilero a aumenta na 33% compara cu e mesun 
periodo den 2023. 


Segun strategia di diversificacion y enfoke riba segmento 
di High Value, A.T.A. tin como meta pa aumento e mercado 
Brasilero cu 40% den 2025 compara cu 2024. Loke ta trata 
e mercado general di Latino America, e meta ta pa ampli- 
fica e presencia Aruba den paisnan di entre otro, Argentina, 
Brasil, Chile, y Peru. 


GOL Airlines lo hunga un papel crucial den logra e meta aki 
cu lansamento di vuelonan cu lo inicia na december 2024, 
cu lo conta cu un capacidad di 170 pasahero. 


Esaki banda di conexionnan existente di entre otro. Avianca 
cu vuelonan directo a traves di Bogota, y Copa Airlines cu 
vuelo directo a traves di Panama, y LATAM Airlines cu vuelo 
directo via Lima. Tur ta vuelo y conexion cu lo sigui ta esen- 
cial pa mehora accesibilidad pa Aruba. 


Durante e siman, e delegacion lo reuni Operadornan di Tour 
(OT) importante pa Aruba. A inicia e ciclo di reunionnan cu 
un reunion cu GOL. Aki a reuni cu representacion amplio di 
GOL. Entre otro cu network planning, mercadeo y benta.  


Aruba Tourism Authority (A.T.A.) y Aruba Airport Authority 
(AAA) ta gradici e ekipo di oficina di GOL pa un reunion 
fructifero. Aruba, banda di San Hose y Cancun ta parti di e 
3 destinacion nobo cu ta lansa e aña aki. Un y tur ta hopi 
entusiasma. Meta ta pa yega un record nobo pa Brazil cu un 
crecemento di 40% na 2025 cu ta un total di 25,900 bishi- 
tante. 


A.T.A. y AAA ta reuni cu GOL 


‘Meta: record nobo pa Brazil cu 40% crecemento na 2025’ 

ARUBA, conoci pa su beachnan blanco y industria di 
turismo vibrante, ta carga cu un problema menos visibel pero 
urgente: e situacion dificil di e trahadonan cu ta bibando 
den un pobresa scondi. A pesar di ta emplea, hopi Arubiano 
ta lucha cu instabilidad financiero, revelando un aspecto 
severo yena cu e angustia di pobresa scondi. E paradox aki 
di dificultad a pesar di tin empleo ta subraya e retonan pa 
cumpli cu e Meta di Desaroyo Sostenibel 8 di Nacionnan 
Uni (SDG 8), cu ta enfatisa “Trabou Decente y Crecemento 
Economico.” 


E realidad duro di e trahadonan cu ta biba den pobresa 
na Aruba ta cu e costo di bida creciente ta continuamente 
surpasa crecemento di salario, poniendo un peso signifi- 
cante riba e trahadonan di menos recurso. E individuonan 
aki, a pesar di traha oranan largo y hopi biaha haciendo 
multipel trabou, ta gana salarionan insuficiente pa cubri 
necesidad basico manera vivienda, cuminda, y otro articu- 
lonan di primera necesidad. E compromiso y etica di trabou 
di e Arubianonan aki ta admirabel pero nan stabilidad 
economico ta keda precario. Empleo, den e contexto aki, no 
ta ekivalente na siguridad financiero. 


E pobresa scondi di e trahadonan pober di Aruba ta manifesta 
den luchanan diario pa sobrevivi. Hopi mester haci esco- 
gencia doloroso entre necesidadnan esencial. Costo halto 
di por ehempel fruta y berdura hopi biaha ta hiba nan na 
renuncia comemento saludabel hisando nan riesgo pa adkiri 
condicionnan adverso di salud y deteriorando ainda mas 
nan habilidad pa traha y sostene nan famianan. E perspec- 
tiva educativo pa nan yiunan tambe ta limita, perpetuando e 
ciclo di pobresa y obstaculisando mobilidad economico den 
largo plaso. 


Si tene na cuenta cu Aruba ta boga pa cumpli cu metanan 
SDG, e fenomeno aki di tin ciudadanonan bibando den 
pobresa a pesar di tin trabou ta ilustra e retonan cu Aruba tin 
di enfrenta pa yega na cumpli cu e metanan di sostenibilidad 
proponi. SDG 8 ta boga pa fomenta crecemento economico 
inclusivo y sostenibel, sigurando empleo productivo y condi- 
cionnan di bida decente pa tur hende. Sinembargo, pa hopi 
Arubiano bibando di salario pa salario, e aspiracionnan 
aki ta leu for di realidad. E structura economico di Aruba, 
fuertemente dependiente riba turismo, ta crea un contraste 
unda e prosperidad mira den turismo no ta traduci na bene- 
ficionan economico igual pa tur residente. 


Costo halto di bida, incluyendo prijsnan exorbitante pa vivi- 
enda, productonan fresco y saludabel, y educacion avansa, ta 
haci casi imposibel pa hopi trahado spaar pa futuro, hibando 
na instabilidad financiero continuo. E ciclo aki di salario pa 
salario ta particularmente perhudicial p’e hubentud, cu ta 
enfrenta perspectivanan di empleo limita y un futuro insigur. 


Gobierno lo mester bay atende cu e dificultadnan finan- 
ciero di e trahadonan pober di Aruba mientras cu alinia cu 
SDG 8 ta rekeri medidanan di maneho amplio. Iniciativanan 
clave mester inclui promove un salario digno, provee vivi- 
enda pagabel, cuminda saludabel pa un prijs accesibel, y 
mehora e accesibilidad na educacion avansa p’esnan di 
menos recurso. Cambiando prioridadnan social pa recom- 
pensa e dignidad di trabou cu compensacion husto y opor- 
tunidadnan pa stabilidad financiero ta imperativo. 


Ademas, balansa crecemento economico cu sostenibilidad 
ta critico pa Aruba, mirando su teritorio chikito y recursonan 
limita. Consumo y produccion responsabel, alinea cu SDG 8, 
mester wordo priorisa pa sigura sostenibilidad economico y 
ambiental den largo plaso. 


E luchanan financiero di e trahadonan pober na Aruba ta 
destaca e necesidad urgente pa un maneho cu ta promove 
crecemento economico inclusivo y sostenibel. Mientras cu 
Aruba ta disfruta di prosperidad economico a traves di su 
industria di turismo floreciente, hopi residente ta wordo laga 
atras, atrapa den un ciclo di pobresa scondi y instabilidad 
financiero. Si di berdad Aruba kier logra cumpli cu metanan 
SDG, den caso aki SDG 8, esaki ta nifica cu lo mester crea 
un panorama economico mas igual unda trabou duro ta 
hiba na prosperidad berdadero pa tur hende, sigurando cu 
e bunitesa di e isla ta wordo refleha den e bienestar di su 
hendenan. 


E dificultadnan financiero di e 
clase trahado y e reto di SDG 8 

E comision di supervision financiero, CAft a dirigi un carta na Minister di 
Finansa Xiomara Maduro, relaciona cu e concepto di presupuesto 2025 
entrega pa Gabinete Wever Croes II dia 2 di Juni ultimo. 


Pa di cos ocasion sigui, CAft ‘a felicita’ Gobierno di Aruba cu entrega opor- 
tuno, esta na tempo pero na mes momento p’e mehoracion den contenido 
di e Ontwerp Begroting 2025. 
“P’e sector colectivo, Aruba ta presupuesta un surplus di AWG 150 miyon na 
2025, es decir, 2% di e producto nacional bruto (bbp). Tambe p’e periodo 
2026–2029, anualmente ta presenta un surplus” 


Den e carta CAft ta sigui mustra cu di e manera aki e concepto di presu- 
puesto ta cumpli cu norma presupuestario p’e saldo di financiamento di 
e sector colectivo di como minimo 1% di e bbp, conforme e LAft y cu e 
compensacion di deficit prescribi. 
Segun e comision e concepto di presupuesto 2025 ta cumpli cu norma 
presupuestario p’e saldo di financiamento di e sector colectivo di como 
1% di e bbp, cu ta conforme e ley di LAft y cu e composicion di deficit 
prescribi. 


Acerca CAft ta señala si cu gobierno di Aruba no a inclui suficiente infor- 
macion den e Ontwerp Begroting aki pa loke ta desaroyo di e ratio di 
debe y e gastonan di personal pa por evalua si Aruba tambe ta cumpli cu 
normanan acorda aplicabel p’esakinan. 
Na mes momento CAft a sugeri cu pa Gobierno mehora e grado di realidad 
di e OB dor di incorpora e nocionnan cu a ser presenta pa loke tas ultimo 
cifranan di realisacion y e calculacionnan mas actual di e sobra di enti- 


CAft y Gabinete Wever Croes II NO tin interes di pueblo na pecho 


dadnan di e sector colectivo. 
Mustrando na mes momento cu pa garan- 
tisa cu e inversionnan lo subi te cu Afls 140 
miyon na 2029, CAft ta conseha pa elabora un 
agenda di inversion multi-anual y pa structur- 
almente controla e gastonan. 


CONTRASTE 
Sin duda ta di dos aña sigui cu CAft ta satis- 
fecho cu loke a ser presenta pero cu ta mustra 
un aspecto cu hopi politico, comerciante of 
otro hendenan, a mustra cu CAft y gobierno 
Hulandes, no mester insisti cu ta nan tin cu 
maneha e surplus aki. 


Entre otro CAft ta mustra den su carta cu ‘LAft 
ta prescribi cu HENTER e surplus presupuesta 
di e sector colectivo, mester keda emplea pa 
reduccion di debe, mustrando cu pa 2025, 
Aruba lo mester a amortisa un suma di aprox- 
imadamente di Afls 600 miyon. 
Na mes momento a mustra cu e Concepto di 
Presupuesto 2025 gobierno solamente a pone 
un suma di 92 miyon florin pa reduci su debe 
pero di otro banda CAft ta mustra cu tin sobra 
prestamonan di e pais cu ta caduca, cu ta un 
suma di alrededor di AFLS 508 florin y cu tin 
cu refinancia esaki. 


CAft tambe ta bolbe atende cu Gabinete 
Wever Croes riba e cortamento di gasto den 
cuido medico dunando mas atencion tambe 
na reduccion di gasto di personal cu ainda 
gobierno no a duna un splicacion adecuado 
riba esaki. 


Pues no gobierno di Aruba y tampoco CAft no 
ta tuma na consideracion cu tur e logra finan- 
ciero aki di surplus riba presupuesto, a ser 
logra dor di un pueblo cu a wordo obliga pa 
entrega mas y mas impuesto, luchando contra 
di un aumento di costo di bida y cu miles y 
miles riba e isla aki, ainda ta luchando pa 
sobrevivi financieramente. 

DIAMARS den oranan di madruga 
departamento di crimen organisa 
(UGC) a score un biaha mas. 
Team di Aresto a haci 5 entrada 
hudicial conhuntamente cu dife- 
rente departamento policial. 


Durante e entrada hudicial a 
detene 7 sospechoso, di cual 6 
tabata Venezolano y un Arubiano. 
Na un di e casnan a confisca un 
cantidad grandi di placa como 
tambe droga. 


Durante e accion policial a topa cu 
6 ilegal. Un hende muhe y 5 hende 
homber. 


Cuerpo Policial ta traha incansable- 
mente pa combati criminalidad. 


Varios detencion y droga confisca 

RECIENTEMENTE Prome Minister Evelyn 
Wever-Croes a reuni cu DOW pa trata puntonan 
di gran importancia. Un punto ta pa busca solu- 
cion pa mantene Aruba limpi y otro punto impor- 
tante t’e ehecucion di proyectonan pendiente 
awor cu tin fondo disponibel. 


Sushedad rond Aruba 
Pa Gobierno di Aruba e tema di sushedad riba 
e isla ta un prioridad grandi. Durante e reciente 
reunion, DOW a splica cu e situacion di sushedad 
riba nos isla a cambia hopi desde cu a cera e 
dump na Parkietenbos. 


Prome Minister ta menciona cu ta di lamenta 
cu actualmente hopi mas hende ta tira sushi 
riba caya. Pa loke ta trata e seccion entre Sero 
Teishi y Aeropuerto di e Green Corridor, esaki ta 
wordo haci limpi tur dia, pero ya pa atardi por 
mira atrobe cu tin sushi tira. Tambe e situacion 
banda di e beachnan di Aruba ta uno alarmante. 
Akinan tin barinan di sushi chikito destina pa tira 
entre otro cups, napkin, etc. Pero tin hende ta 
bay pasa henter dia of haci un fiesta na lama y 
despues di esaki ta laga saconan grandi di sushi 
atras n’e barinan chikito cu no por abarca esaki. 
Prome Minister ta pidi e ciudadanonan di Aruba 



Announcement of the 
Government of Aruba 


Treasury Bills issuance – Afl. 10,000,000.00 


August 2, 2024 – November 1, 2024 


Issuance pursuant to the State Ordinance on Treasury Paper 
(AB 1987 no. 3), State Decree Treasury Paper (AB 1988 no. 
6), and the State Decree no. 7 of June 4, 2024. 


The Centrale Bank van Aruba (CBA) informs of the upcoming 
Government of Aruba (GOA) Treasury Bills issue on August 
2, 2024, in multiples of Afl. 250,000.00 and Afl. 1,000,000.00. 


Amount: 
Afl. 10,000,000.00 


Maturity: 
3 months 


Redemption date: 
November 1, 2024 


Participation in the upcoming GOA Treasury Bills issue is only 
allowed through the intermediation of a local commercial bank. 
Application forms must be submitted to the CBA on Tuesday, 
July 30, 2024 at the latest at 4:30 p.m. (cutoff time). 


Aruba, July 24, 2024 
Centrale Bank van Aruba 


Prome Minister a reuni cu DOW pa 
trata varios punto di importancia 


cu ta bay lama pa pasa dia of haci un fiesta, pa hiba bek e sushi bo cas 
y desecha esaki apropiadamente. 


Ampliacion Personal DOW pa tene Aruba limpi 
Prome Minister ta indica cu p’e motibonan aki DOW mester bay amplia 
su personal y ekipo pa por tene Aruba limpi. Aki ta papia di gastonan 
adicional cu ta surpasa 1 miyon di florin. E mandatario tambe ta 
menciona cu ya a papia cu colega Minister Ursell Arends di Ministerio 
di Naturalesa, riba e tema pa pone mas atencion na conscientisacion 
como cu e limpiesa di Aruba no ta responsabilidad di Ministerio di 
Infrastructura sino di Ministerio di Naturalesa. Lo mester traha mas 
riba e conscientisacion di e comunidad y bin cu boet p’esnan cu ta viola 
leynan y ta tira sushi riba caya. 


Ehecucion proyectonan pendiente 
E otro tema trata durante e reunion cu DOW tawata esun di ehecucion 
di proyectonan. Tin varios proyecto cu ta pendiente desde fin di 2023. 
Awor e situacion financiero di Aruba a stabilisa y tin mas espacio den 
e presupuestonan pa inverti den esakinan. Entre otro scolnan, careter- 
anan, y varios otro tipo di proyecto. P’esaki DOW tin un reto awor ya e 
sector priva, referiendo na contratistanan, no por cu tur e cantidad di e 
trabou cu tin aworaki. Mescos pa careteranan, no tin suficiente compa- 
nianan cu ta atende cu asfalt pa por ehecuta e cantidad di proyecto. 
Awor cu Gobierno tin placa, no tin suficiente contratista of compania cu 
ta atende cu asfalt pa ehecuta nan. 


“P’esey e reunion aki, pa busca un solucion pa ehecuta proyectonan 
importante, y solucion con pa nos drecha nos careteranan awor cu tin 
fondo disponibel p’esey. Y pa busca solucion con pa traha hunto pa 
Aruba bira y keda limpi. Tawata un bon reunion, y mi ta sigur cu nos lo 
yega n’e solucion pa tur e puntonan aki”, Prome Minister a expresa. 

UN variante nobo di coronavirus, 
conoci como FLiRT, a aparece na 
Hulanda e zomer aki, causando un 
aumento significante den infeccionnan, 
aunke malesanan grave ta keda relati- 
vamente abou, expertonan ta raporta. 


Segun e instituto di salud publico di 
Hulanda RIVM, un di cada 80 partici- 
pante den nan monitor di infeccion a 
test positivo pa coronavirus siman 
pasa, un contraste grandi cu mei di 
April ora cu ningun test positivo a 
wordo raporta. Analisis di awa residual, 
un metodo clave pa rastreo e virus su 
plamamento, ta revela cu e cantidad di 
particulanan di coronavirus ta awor 14 
biaha mas halto cu e mesun periodo 
aña pasa y ta surpasa nivelnan mira 
na juli 2021 ora cu medidanan relaha a 
hiba na un aumento den otoño. 


Profesor Marion Koopmans a resalta cu 
e ola actual no ta causando un aumento 
substancial den malesa grave of admis- 
ionnan na hospital. “Mayoria hende ta 


bon proteha pasobra nan sea tabatin 
e virus caba of a wordo vacuna,” el a 
bisa. A pesar di esaki, tanto Koopmans 
como RIVM ta adverti cu coronavirus 
por ainda resulta den problemanan di 
salud a largo plaso manera Long Covid, 
enfatisando e ocurencia continuo di 
casonan nobo. 


Koopmans ta boga pa integra precau- 
cionnan basico di era di pandemia den 
bida diario pa mitiga riesgonan, partic- 
ularmente pa poblacionnan vulnerabel. 
“Medidanan simpel manera niester den 
bo elleboog, traha for di cas, y bisti 
mondkapjes por proteha esnan cu 
salud debil,” el a nota. 


E aumento di zomer ta subraya cu 
coronavirus no ta estrictamente un 
malesa mara na un temporada, manera 
Alma Tostmann di Radboud University 
Hospital a splica Volkskrant. El a señala 
cu variantenan nobo ta sigui impulsa 
cantidadnan di infeccion hasta den 
lunanan mas calor. 


Instituto di investigacion Nivel reci- 
entemente a nota un aumento leve den 
pashentnan di coronavirus bishitando 
dokternan di cas, cu e demografia di 
mas di 65 aña siendo mas afecta. Den 
reaccion na e aumento di infeccionnan, 
e gobierno Hulandes ta planea pa inicia 
un campaña di vacunacion nobo dirigi 
riba esnan riba 60 aña y individuonan 
cu condicionnan di salud specifico 
cuminsando meymey di september, cu 
invitacionnan cu lo wordo manda pa fin 
di augustus. 


Mientras Hulanda ta nabega e ultimo 
aumento aki, oficialnan di salud publico 
ta enfatisa e importancia di vigilancia 
continuo y adherencia na medidanan 
preventivo 
pa 
salvaguardia 
salud 


publico. 


Variante FLiRT ta plama na Hulanda 


Aumento di Coronavirus den zomer 

E director di Servicio Secreto, Kimberly Cheatle, a renuncia despues di 
un intento di asesinato di ex-presidente Mericano Donald Trump, loke 
a genera un scrutinio y critica intenso n’e medidanan di siguridad di e 
agencia. Cheatle tabata na su puesto desde augustus 2022. 


Cheatle su decision pa renuncia ta tuma luga despues di peticionnan creci- 
ente pa su renuncia y varios investigacionnan riba con e tirado, Thomas 
Matthew Crooks, por a yega cerca di Trump durante un rally di campaña 
na Pennsylvania riba 13 di juli. E delincuentenan a logra yega menos cu 
135 meter for di Trump y a habri candela for di un dak identifica anterior- 
mente como un menasa potencial. Cheatle a reconoce e “faya operativo 
mas significativo” di e agencia den decadanan y a acepta tur responsabi- 
lidad p’e falta di siguridad, cu a laga Trump cu un lesion menor y a resulta 
den morto di un assistent n’e rally y heridanan critico na dos otro. 


Durante un audiencia reciente na Congreso, Cheatle a enfrenta critica 
bipartidista y presion pa renuncia. A pesar di su insistencia cu e tabata e 
persona adecuado pa dirigi e agencia, su incapacidad pa contesta pregun- 
tanan specifico riba e incidente a alimenta ainda mas e frustracion di e 
legisladonan. Representante Republicano Nancy Mace a hasta sugeri 
cu Cheatle mester a redacta su carta di renuncia durante e audiencia. 
Presidente Biden a anuncia plannan pa nombra un director nobo pronto y 
a expresa su gratitud p’e decadanan di servicio publico di Cheatle. 


Director di Servicio Secreto ta renuncia despues 
di intento di asesinato di ex-presidente Trump 


E intento di asesinato a desencadena varios 
investigacion, incluyendo un revision bipar- 
tidista independiente ordena pa presidente 
Biden. E Secretario di Siguridad Nacional, 
Alejandro Mayorkas, a elogia e servicio di 
Cheatle, pero a reconoce e necesidad di 
un scrutinio exhaustivo. Ex-agentenan di 
Servicio Secreto tambe a critica e violacion, 
afirmando cu e tirado nunca mester a wordo 
permiti acceso n’e dak. 


E ex-presidente Trump, kende t’e presunto 
candidato presidencial republicano, a critica 
e administracion Biden p’e violacion di sigur- 
idad y a afirma riba rednan social cu “e tabata 
obliga di ricibi un bala pa democracia.” E 
detayenan di proteccion di Trump a aumenta 
pa motibo di e aumento di menasanan, haci- 
endo e lapso ainda mas significativo. Cheatle 
su renuncia, aunke ta un paso critico, ta poco 
probabel cu lo pone un fin n’e scrutinio di 
Servicio Secreto mientras e ta nabega pa un 
temporada di campaña presidencial ocupa y 
ta prepara p’e proximo Convencion Nacional 
Democratico. 


Cheatle su mandato a cuminsa den medio di 
un controversia tocante e falta di mensahenan 
di texto relaciona cu e disturbionan di Capitol 
di 6 di januari. A pesar di su amplio experi- 
encia, incluyendo esun di t’e prome muhe cu 
a sirbi como subdirector di operacionnan di 
proteccion, e fayo di siguridad durante e rally 
di Trump a resulta di ta un factor determi- 
nante pa su renuncia. Legisladonan di ambos 
partido a compromete nan mes pa sigui inves- 
tiga e fayo di e agencia pa restaura confiansa 
publico y garantisa cu tal fayo no lo sosode 
den futuro. 

We Are 


Join Our Award-Winning Team 
#21 TOP HOTELS IN THE WORLD ON TRIPADVISOR 
THE FIRST CARBON NEUTRAL RESORT IN THE CARIBBEAN 
HIRING 


OPEN POSITIONS 


APPLY ONLINE AT: WWW.BUCUTI.COM/CAREERS 


BENEFITS 


ATTRACTIVE SALARIES WITH VARIOUS BONUS OPPORTUNITIES 
5-DAY WORKWEEK (40-HOURS A WEEK) 
WITH UP TO 27 VACATION DAYS BASED ON YEARS OF SERVICE 
GYM MEMBERSHIP WITH BODYZONE AND CUTS & CURVES 
+ LIFE AND HEALTH INSURANCES 
SAVINGS & LOAN PROGRAM 
EMPLOYEE DISCOUNTS AT TARA ECO, 
A MAJOR LOCAL SUPERMARKET AND GARAGE 


HOST/HOSTESS (AM/PM) 


ROOM ATTENDANT 
HOUSEMAN 


FRONT OFFICE SUPERVISOR 


HOUSEKEEPING SUPERVISOR 


DIRECTOR OF SALES & MARKETING 
SUSTAINABILITY MANAGER 


HR COORDINATOR 
RESERVATIONS COORDINATOR 


COOK 


CONCIERGE/FRONT DESK AGENT 


EXPERTONAN den siguridad infantil a acusa 
Apple di informa significativamente menos inci- 
dente di material di abuso sexual infantil (CSAM) 
riba nan plataformanan. A pesar di controversia 
y plannan bandona pa scan iCloud pa CSAM, e 
organisacionnan di control ta declara cu Apple no 
ta marca y informa e contenido cu a wordo haya 
den iCloud, iMessage y FaceTime. 


E Sociedad Nacional pa Prevencion di Crueldad 
contra Mucha Di Reino Uni (NSPCC) a revela 
datonan cu ta indica cu polis di Reino Uni a inves- 
tiga mas casonan di CSAM den 2023 so cu Apple 
a informa mundialmente. Entre april 2022 y maart 
2023, NSPCC a haya 337 delito relaciona cu servi- 
cionan di Apple na Inglatera y Gales. Sinembargo, 
Apple a reporta solamente 267 caso di CSAM 
n’e Centro Nacional pa Muchanan Desapareci 
y Explota (NCMEC) durante henter aña, The 
Guardian a informa. 


Richard Collard, hefe di e politica di siguridad 
infantil online di NSPCC, a expresa su preocupa- 
cion p’e discrepancia entre e cantidad di incidente 
reporta y e aparente prevalencia di CSAM riba e 
plataformanan di Apple. El a enfatisa riba e nece- 
sidad pa Apple mehora su medidanan di sigur- 
idad di mucha, specialmente den preparacion p’e 
siguiente ley di Siguridad online di Reino Uni. 


Defensornan di proteccion di mucha pafo di Reino 
Uni ta comparti e preocupacionnan aki. Sarah 
Gardner, CEO di Heat Initiative, a califica e plata- 
formanan di Apple como un “black hole” pa CSAM. 
Gardner a adverti cu integracion di AI di Apple, 
incluyendo e reciente incorporacion di ChatGPT 
na Siri, por exacerba e problema door di facilita e 
propagacion di CSAM genera pa AI. 


Apple no a contesta e rapport di NSPCC ainda. 
Aña pasa, e compania a cambia su enfoke di 
detecta CSAM pa conecta e victimanan cu e recur- 
sonan local, un medida critica pa hopi experto 
den siguridad infantil. E expertonan aki ta argu- 
menta cu ta urgente pa tuma accion legislativo pa 
trata e menasa creciente di CSAM genera pa AI, 
cu ta complica e esfuersonan pa combati abuso di 
mucha den mundo real. 


FBI a reporta un aumento den casonan di extor- 
sion sexual di mucha, y Human Rights Watch 
(HRW) a descubri cu modelonan popular di AI ta 


Expertonan ta acusa Apple di 
no informa tocante material di 


abuso sexual di mucha 


wordo entrena den potretnan real di mucha, hasta cu configuracionnan estricto 
di privacidad. Esaki ta genera miedo cu e CSAM genera pa AI por ta hopi similar 
na muchanan real, difusando ainda mas e liña entre e materialnan di abuso real 
y genera pa AI. 


E impacto global di CSAM genera pa AI ta significativo. Na Spaña, un tribunal di 
menornan recientemente a sanciona 15 adolescente pa crea imagennan expli- 
cito di AI di coleganan di klas. Na Merca e Departamento di Husticia a confirma 
cu e CSAM genera pa AI ta trata como CSAM den un caso cu ta envolvi un 
homber cu ta uza AI pa crea miles di imagen explicito di menornan. 


Mientras Apple ta enfrentando critica creciente, otro companianan di tecnologia 
tambe ta bou di presion pa actualisa nan politica pa atende cu menasanan di AI. 
E board of Supervision di Meta ta revisando casonan relaciona cu imagennan 
sexualisa generado pa AI, destacando e retonan cu hasta expertonan ta enfrenta 
ora nan ta nabega den e panorama compleho di contenido explicito generado pa 
AI. E yamada pa medida mehora contra CSAM y e contenido genera pa AI ta cla. 
Segun cu e avancenan tecnico ta continua, e necesidad di protocolnan solido di 
siguridad di mucha y kadernan legislativo ta bira mas y mas urgente pa proteha 
e poblacionnan vulnerabel. 

LAGRIMA a yena wowo di Tanyia Colmenares ora el a corda di a bandona 
su soño di bira abogado pa motibo di e crisis cu tabata tumando luga na 
Venezuela. Awor e ta determina pa proteha algo mas significante ainda: 
democracia di Venezuela. Colmenares ta entre miles di partidario di oposi- 
cion cu ta mobilisa pa e eleccion presidencial crucial di 28 di juli. 


Cu e coalicion opositor, e Plataforma Unitaria, reuni pa garantisa partici- 
pacion electoral y evita intimidacion, tin hopi na peliger. E coalicion ta basa 
riba esfuersonan basico, tanto organisa pa partido como forma organica- 
mente, pa sigura e proceso electoral den un pais unda supervision inde- 
pendiente ta practicamente inexistente. 


Na Sabaneta, cuna di Chavismo, Colmenares y nan bisiña ta traha sin 
descanso pa apoya votadonan di oposicion. Nan tareanan ta varia for di 
provee transporte te na ofrece cuminda y awa den e stacionnan electoral. 
“Sea via rednan social, yamadanan, mensahenan di texto of personalmente, 
e importante ta pa envolve cu comunidad y haci e trabou”, Colmenares, 
mama di tres yiu, a bisa. 


E eleccion aki ta un reto sin precedente pa Presidente Nicolás Maduro y 
Partido Socialista Unido di Venezuela. Hinca den un crisis economico di 11 
aña exagera pa corupcion y mal maneho, e partido gobernante ta enfrenta 
un electorado profundamente insatisfecho. Aunke e sancion economico 
no a derota Maduro, nan a contribui na e decadencia di e pais. 


Memey di tacticanan di e partido gobernante 


Oposicion Venezolano ta uni pa salvaguardia eleccionnan 


E oposicion a uni tras di un solo candidato, 
e exdiplomatico Edmundo González Urrutia, 
despues di e descualificacion di su ganadora 
primario, María Corina Machado. Ta spera cu 
te cu 13 miyon votado lo participa, y e ‘coman- 
ditos’ di e oposicion ta hunga un rol funda- 
mental den monitor di e eleccion y proteccion 
di voto. 


A pesar di e peligernan, incluyendo posibel 
cortenan di energia y blokeo di caminda pa 
parti di e lealnan na Maduro, e oposicion ta 
keda dicidido. “Nos mester acompaña hende 
pa perde miedo”, maestro di secundario Edgar 
Cuevas, kende lo traha den e urnan, a bisa. E 
oposicion tin como meta pa garantisa cu cada 
voto ta conta, transformando miedo den un 
forsa colectivo contra intimidacion. 


E instalacion di alrededor di 36.000 mashin 
di votacion di e Conseho Electoral Nacional 
controla pa gobierno, hopi di nan den luganan 
di votacion chikito y remoto, ta impone retonan 
adicional. Sinembargo, e red di base di oposi- 
cion ta determina pa mantene un presencia 
fuerte pa garantisa transparencia. 


“Nos a acorda como comandito cu despues di 
vota, nos lo monitor y ta garantisa e votonan 
dia 28 di juli”, e organisado local Fidel Ortega a 
declara. E oposicion ta comprometi pa defende 
nan derecho democratico, cu e speransa di 
celebra un victoria cu lo transcende e divisi- 
onnan politico. 

DIASABRA ultimo, 20 di juli, e palacio di pega piedra aya 
n’e grens entre Calabas y Kudawecha, e tan mundialmente 
famoso Domino Square Garden, a estrena su interior nobis 
nobis y a kick off e temporada di domino Bush League 2024 
cu e emocionante encuentro entre Team Snor y e guynan 
brabo di Bou Palo DT, miho conoci como Bou Palo Gang. Un 
berdadero sambombaso di wega entre e dos eterno rivalnan 
aki. Un palabra sigur sigur di pabien cu e bautismo dje 
tremendo uniform nobo di Bou Palo DT. 


Cos a cuminsa hot! Bou Palo a habri sali spanta Snor 
tumando un bentaha di 4-1! Snor mester ranca duro n’e 
tom dje fli p’esaki no keda draai rond manera molina den 
horcan! Pocopoco, Snor y ekipo ta cuminsa haya nan rumbo 
bek den lama bruto cu consecuencia cu ta logra stabilisa y 
tabla e bataya na 8-8. Bou Palo ta hala un rosea di ansha 
y ta pica dilanti cu 9-8, pero directamente Team Snor ta 
cuminsa parti un par di sapato blanco y ta drenta halftime 
cu score di 11-9. Un y tur por hala un rosea chikito y saboria 
e snacknan cu a cuminsa sali “aan de lopende band” for di 
cushina. 


Despues di un bon pauze, ata, Team Snor ta haya otro susto! 
Bou Palo a subi brabo mes y ta pica dilanti cu score di 12-11. 
Snor ta cuminsa grita “alle hens aan dek”, y cu hopi hala 


p’aki, wanta aya, Team Snor ta logra yega un bentaha di 
16-12! Bou Palo ta haci un intento fuerte pa corta e bentaha, 
pero djaki Team Snor ta sigui style di un pa mi, un pa bo, y ta 
logra crusa e finish line cu score di 21-16! 


Un tremendo anochi di domino, yen di bon vibracion pa habri 
e temporada di 2024 c’un victoria mereci di Team Snor bou 
guia dje flamante Nelson “Snor” Perez, kende sigur sigur ta 
habri e aña aki mustrando un biaha mas cu ta nan ta “the 
team to beat” p’e temporada binidero! Na final Team Snor ta 
conseha tur team pa ora nan kier batisa nan uniform, pa piki 
un team zwak, pasobra Team Snor no tin ley y no tin miseri- 
cordia. 


Team Snor a habri temporada cu exito! 

JAKE Paul ta sigui sorprende y silencia su criticonan cu su actua- 
cionnan reciente den ring di boxeo. Diasabra anochi, el a demostra 
habilidad genuino di boxeo cu un victoria TKO den di seis rond 
contra Mike Perry na Amalie Arena. E logro recien aki ta lanta un 
pregunta importante: Paul mester sigui busca un pelea cu Mike 
Tyson, cu tin casi 60 aña? 


E victoria convincente di Paul riba Perry a demostra cu e ta posee 
habilidad legitimo di boxeo. Derrota un boxdo experencia manera 
Perry no ta facil, ni cu e bentaha di Paul di ta den un categoria 
di peso mas halto. E actuacion aki ta sugeri cu Paul ta mas cu 
djis un YouTuber cu a bira boxdo; e por ta realmente bon den e 
deporte aki. Pero esaki tambe ta nifica cu e expectativanan pa su 
persona a cambia. Fanaticonan y criticonan awor kier mira Paul 
den pelea real y competitivo. 


A pesar di su habilidad evidente, Paul ta sigui expresa interes den 
bringa cu Tyson. El a ripiti e deseo aki diasabra, hunto cu reta e 
campeon di UFC light heavyweight Alex Pereira. E plan ta pa Paul 
enfrenta Tyson na November, basta cu e problemanan di salud 
di Tyson, cu anteriormente a pone cu e mester a retira for di un 
pelea planea, no bolbe aparece. 
Sinembargo, e idea di Paul bringando cu Tyson ta parce cada bes 
mas insostenibel. Despues di presencia e pelea recien di Paul, 
un pelea cu Tyson ta sinti no solamente innecesario pero poten- 
cialmente explotado. Tyson, un leyenda di boxeo, ta leu for di 
su tempo di gloria y ta lidiando cu problema di salud. Un pelea 
asina por termina siendo un sesion di sparring glorifica en bes di 
un competencia genuino, lagando e espectadonan sinti nan mes 
engaña. 


‘Match-ups’ mas convincente ta existi pa Paul, particularmente 
contra oponentenan di edad apropia y di miho habilidad. Su reto 
na Pereira, a pesar di bareranan contractual, ta un paso den e 
direccion corecto. Imagina Paul enfrentando un hende manera 
Pereira, unda e preocupacion ta cambia p’e siguridad di Paul mes. 
E lo ta un test berdadero di su habilidad y mucho mas entretenido 
p’e fanaticonan. 


Si un pelea cu Pereira no ta factibel, tin otro boxdonan peligroso 
y competitivo sin e obstaculonan contractual. Paul a prueba cu 
e por genera hype pa un pelea, pero awor ta ora p’e respalda 
esaki contra competencia serio. Su comienso di carera a envolvi 
scoge oponentenan mas facil pa construi su perfil. Cu su habil- 


idad mehora y respet nobo, ta tempo pa eleva e nivel di su oposi- 
cion. 


E realidad ta cu un pelea cu Tyson lo atrae atencion y placa masivo, 
parcialmente debi n’e status legendario di Tyson. E interes di 
Netflix den e pelea cu Tyson, compara cu e pelea cu Perry, ta 
subraya esaki. E nomber di Tyson so ainda tin balor significante. 
Sinembargo, Paul mester considera persecucionnan mas signifi- 
cativo den e ring. 


Paul a mustra cu e por box. Awor ta tempo pa wak e enfrenta 
oponentenan cu ta igualmente comprometi na prueba nan mes. 
E enfoke mester cambia for di pelea di celebridad pa competen- 
cianan genuino. Esaki no solamente lo beneficia e carera di Paul 
pero tambe e deporte di boxeo, cu ta prospera riba ‘match-up’ 
competitivo y convincente. 


Den conclusion, mientras cu un pelea cu Tyson por ta lucrativo, e 
ta parce un oportunidad perdi pa Paul pa demostra su berdadero 
potencial. Moviendo padilanti, Paul mester aspira pa bringa 
contra oponentenan habilidoso y di edad apropia, proveyendo 
fanaticonan cu e pelea di boxeo di calidad halto cu nan ta anhela. 


Jake Paul ta prueba su maestria den boxeo 


Ta tempo pa move mas aleu di e pelea cu Mike Tyson? 

LANDO Norris a lucha cu un decision crucial durante e 
Grand Prix di Hungria, finalmente scogiendo pa cede e 
victoria na su compañero di ekipo di McLaren, Oscar Piastri, 
den loke el a describi como e accion ‘husto’ y ‘honesto’. E 
movecion aki a marca e prome finish uno-dos di McLaren 
den casi tres aña. 


Pa 20 buelta tenso, Norris a debati cu su ekipo via radio, 
contemplando si e mester a permiti Piastri reclama su prome 
victoria. A pesar di e discusion back-and-forth, Norris a bisa 
cu e tabata “semper basta sigur” tocante su decision. “Mi no 
a merece pa gana e careda,” Norris a declara. “E hecho cu 
mi tabata den e posicion ey tabata incorecto.” 


Norris a enfatisa e importancia di husticia den careda. “Si 
Oscar a lidera henter e careda, no ta husto, y mi no ta kere 
cu esey ta con e mester funciona, cu e djis mester laga mi 
pase pa mi gana pasobra mi ta luchando pa un campeonato. 
Mi no a entrega e victoria di e careda - mi a perde for di e 
comienso.” 


Ambos piloto a bay di acuerdo cu e strategia di McLaren a 
complica nan careda. Norris a move dilanti di Piastri debi 
na un di dos y ultimo stop den pit tempran cu e intencion 
di proteha contra e Mercedes di Lewis Hamilton, cu a caba 
di pone tirenan nobo. E tempo cauteloso di e ekipo a laga 
Norris cu un margen significante di cinco seconde pero a 
hiba na su posicion controversial dilanti Piastri despues di e 
ultimo stopnan. 


E director di e ekipo di McLaren, Andrea Stella, a defende 
e strategia, citando e necesidad pa mitiga e riesgonan di 
retraso den pit stop. “Mi a prefera di reduci e impacto di un 
potencial retraso na un pit stop y maneha e situacion den 
e ekipo en bes di riesga perde posicion riba pista,” Stella a 
splica. 


E decision pa laga Norris drenta pit prome, a pesar cu 
e tabata djis un tiki mas cu un seconde tras di Piastri, a 
nifica cu e Britanico a beneficia di e bentaha di velocidad 
di e tirenan nobo. Como resultado, el a sali dilanti Piastri 
despues di e ultimo pit stop di e Australiano. 


Durante henter e careda, e ingeniero di Norris, Will Joseph, 
a urgi’e repetidamente pa sigui instruccionnan di ekipo. 
Sinembargo, Norris hopi biaha a pusha bek of a keda keto. 
Na un dado momento, Joseph mester a check, “Control di 
radio,” na cual Norris a responde, “Fuerte y cla.” 
Ora a puntr’e dicon e no a sigura e ekipo, Norris a responde, 
“Mi no mester. Mi sa kico mi ta bay haci y no ta bay haci. 
Claro, mi ta bay cuestiona y reta esaki. Y esey ta loke mi a 
haci.” 


Norris finalmente a dicidi di laga Piastri pasa dos buelta 
prome cu e final, reconociendo e risico di un potencial safety 
car cu por a preveni’e di cede e posicion. “Mi tabata bay 
warda te e ultimo skina, ultimo buelta. Pero nan a bisa si 
tabatin un safety car diripiente, e ora ey mi no por a laga 
Oscar pasa y lo a pone mi parce un poco un idiota y mi tabata 
manera, punto husto, pues mi a lag’e pasa dos buelta prome 
cu e final.” 


Reflexionando riba e decision, Norris a conclui, “Bo por 
pensa di dje loke bo kier, di loke bo ta scucha y loke bo ta 
kere cu bo sa, pero mi sa cu semper mi tabata bay debolbe 
esaki a menos cu nan a cambia nan mente y nan no a haci’e, 
pues tur cos ta bon.” 


E careda a destaca e complehidad di dinamica y strategia 
di ekipo den Formula 1, mustrando e deportivismo di Norris 
y e enfoke tactico di McLaren den un ambiente altamente 
competitivo. 


Den forma dramatico 


Lando Norris a renuncia victoria 


di Grand Prix di Hungria 
pa su compañero di ekipo 

E ambiente Olimpico ta palpabel mientras atletanan rond 
mundo ta adapta nan mes n’e grandioso Village Olimpico 
prome cu e Weganan di Paris 2024. Entre nan t’e hungado 
di beach volleyball di Australia, Taliqua Clancy, cu a topa un 
sorpresa inespera dialuna – un bista di e presidente Frances 
Emmanuel Macron. 


Clancy, kende tabata spera pa un selfie cu e presidente, a 
comparti su emocion a pesar di a wordo hiba rapidamente 
pa siguridad. “Mi tabata wardando pa haya un selfie, pero 
mi mester a bin aki pa un conferencia di prensa,” el a hari. 
Sinembargo, e ta spera di por mira mas cara famoso. 
Clancy y su compañera di team Mariafe Artacho del Solar, 
ganado di medaya di plata na Tokyo, a expresa nan admira- 
cion p’e Village, cu ta hospeda mas di 14,000 atleta y oficial. 
“Te awor ta increibel, e ta sinti hopi sigur,” Artacho del Solar 
a bisa. “Nos a cana rond awe, a saca algun bon potret cu e 
renchinan.” 


E Village Olimpico, situa na Saint-Denis, un suburbio revit- 
alisa conoci p’e Stade de France, a transforma den un centro 
internacional. E centro di rugby sevens di Merca, Lucas 
Lacamp, a nota e representacion diverso, “Ta great pa mira 
un cantidad di diferente pais aki.” 


E Village ta presenta un comedor grandi cu cuminda interna- 
cional, un gym enorme, terenonan di training, un policlinica, 
cambernan di oracion, y un centro anti-dopahe. E hungado 
di rugby sevens di New Zealand, Risaleanna Pouri-Lane, cu 
a gana oro na Tokyo, a aprecia e facilidadnan, specialmente 
e food court. “Definitivamente mi tabata ansioso p’e food 
court,” el a bisa. “Nos tabatin un par di dia pa disfruta di 
henter e Village y e ambiente Olimpico.” 


Andrew Knewstubb, un ganado di medaya di plata na Tokyo, 
a destaca e diferencia for di e Weganan anterior afecta pa 
pandemia. “E cos mas notabel ta cu hendenan no ta bisti 
mask,” el a bisa, disfrutando di e habilidad pa interactua 
libremente y intercambia pins cu otro atletanan. 


E Village ta consciente di medio ambiente, presentando 
autonan electrico y bicicleta pa atletanan. E Chef de Mission 
di Australia, Anna Meares, a enfatisa e importancia di espacio 
social, “Nos a tene nos barista. Esaki a crea e centro social 
aki p’e atletanan.” 


Mientras tanto, e team masculino di rugby sevens di Merca 
ta preparando pa un wega significante contra Francia, 
incluyendo e miho hungado Antoine Dupont. E capitan di 
Merca, Kevon Williams, a elogia e facilidadnan, “E prepara- 
cion tabata bon. Nan a cuida nos hopi bon; e veldnan tabata 
bon, e facilidadnan tabata bon.” 


Atletanan manera Clancy, cu lo competi contra e fondo 
iconico di e Toren Eiffel, ta sperando nan eventonan cu 
anticipacion. “Mi ta kere cu t’e miho luga di tur,” Artacho del 
Solar a bisa. Clancy a comparti e emocion, “Nos sa cu e lo ta 
electrico, emocionante manera beach volleyball semper ta.” 


Mientras e Weganan ta acerca, e prome dianan den e Village 
Olimpico a establece un tono positivo, cu atletanan cla pa 
mustra nan habilidad riba e escenario mundial memey di e 
ambiente vibrante y di sosten di Paris 2024. 


Atletanan ta disfruta nan prome 


dianan den e Village Olimpico na Paris 

CU Euro 2024 y Copa America finalisa, fanaticonan di futbol awor por anticipa 
e Weganan Olimpico Paris 2024. E torneonan di futbol, incluyendo ekiponan 
masculino di menos di 23 aña cu y ekiponan femenino sin restriccion, ta priminti 
weganan emocionante. 


AWEMainta ta presenta bo dies futbolista pa tene bista riba nan: 
Julian Alvarez (Argentina) Fresco despues di e victoria di Argentina na Copa 
America, delantero di Manchester City, Julian Alvarez, ta cla pa lidera su ekipo 
nacional. Alvarez, cu a score 11 gol e temporada pasa, tin como meta pa agrega 
un medaya di oro Olimpico n’e galardonnan di Argentina. 


Marta (Brazil) E leyenda Brasilero, Marta, e miho anotador di gol di tur tempo 
pa su pais, ta cla pa retira for di futbol internacional despues di Paris. Awendia 
cu dos medaya di plata Olimpico, e hungado di 38 aña ta busca pa corona su 
carera ilustre cu un medaya di oro. 


Alexandre Lacazette (Francia) Selecciona pa Thierry Henry como capitan 
di e ekipo Frances, Alexandre Lacazette ta regresa na deber internacional. E 
delantero di Lyon di 33 aña, cu a score 22 gol e temporada pasa, tin como meta 
pa hiba Francia na gloria Olimpico riba nan propio tereno. 


Aitana Bonmati (Spaña) E ekipo femenino di Spaña, campeonnan mundial rein- 
ante, ta haciendo nan debut Olimpico. E mediocampista Aitana Bonmati, fresco 
despues di gana e Balon di Oro Femenino y un cuadruple cu Barcelona, lo ta 
fundamental den nan buskeda p’e medaya di oro. 


Dies futbolista pa tene na bista 
na Weganan Olimpico Paris 2024 


Achraf Hakimi (Morocco) E strea di PSG, Achraf 
Hakimi, ta cla pa representa Morocco, cu a 
clasifica pa Paris door di gana e U-23 Africa Cup 
of Nations. A pesar di dificultadnan reciente, e 
experiencia y habilidad di Hakimi lo ta crucial p’e 
exito di e ekipo. 


Wendie Renard (Francia) Defensor veterano 
Wendie Renard, cu 160 caps pa Francia, lo t’e 
capitan p’e nacion anfitrion na su di tres Weganan 
Olimpico. E liderazgo di Renard lo ta clave mien- 
tras Francia ta aspira pa un final riba e podium. 


Fermin Lopez (Spaña) Fermin Lopez, parti di e 
ekipo di Spaña cu a gana Euro 2024, ta un pa 
tene bista riba dje. E winger di Barcelona di 21 
aña tabatin un temporada di revelacion, anotando 
11 gol, y ta busca pa haci historia door di agrega 
medaya di oro Olimpico na su logronan. 


Linda Caicedo (Colombia) Cu apenas 19 aña, 
Linda Caicedo ya ta un destaca den futbol 
femenino. E delantero di Real Madrid, cu a briya 
n’e Copa Mundial 2023, tin como meta pa hiba 
Colombia na exito Olimpico y sigui crece su carera 
floreciente. 


Naby Keita (Guinea) Ex mediocampista di 
Liverpool, Naby Keita, lo fungi como capitan di 
Guinea den nan di dos aparicion Olimpico. A 
pesar di un temporada dificil na Werder Bremen, e 
talento y experiencia di Keita ta haci’e un hungado 
clave pa tene bista riba dje. 


Barbra Banda (Zambia) Barbra Banda, e di dos 
futbolista femenino mas caro den historia, ta 
bay pa su di dos Weganan Olimpico cu Zambia. 
E anotador prolifico ta aspira pa ripiti su actua- 
cionnan record di Tokyo 2020 y hiba su ekipo na 
nivelnan nobo. 


Mientras e torneonan di futbol Olimpico di Paris 
2024 ta desaroya, e hungadonan aki ta cla pa 
entrega actuacion emocionante y momentonan 
memorabel riba e escenario mundial. 

Bon Pa Sa 


DIABIERNA awor e Weganan Olimpico 2024 lo inicia na 
Paris, Francia. Den antesala di e weganan, AWEMainta ta 
presenta bo cu algun informacion interesante tocante e 
weganan olimpico. 


1. E prome Weganan Olimpico a tuma luga na aña 776BC. 
E Weganan Olimpico original a cuminsa como parti di un 
festival Griego Antiguo, cu a celebra Zeus, e Dios Griego di 
cielo y tempo. Henter e competencia a dura te cu seis luna, 


y tabata inclui weganan manera lucha, boxeo, salto largo, 
jabalina, disco y careda di chariot. 


2. Na aña 393 AD, e Weganan Olimpico a wordo cancela 
y no a cuminsa atrobe pa mas cu 1,500 aña! Emperador 
Theodosius I, un gobernante Romano, a prohibi e Weganan 
Olimpico Griego debi n’e elemento religioso di e celebracion. 
El a considera e Weganan Olimpico como un festival pagano, 
cu no tabatin luga den su pais Cristian. Pues, esey tabat’e 
fin di e Weganan Olimpico te cu 1896, ora un homber yama 
Baron Pierre de Coubertin a rebiba e Weganan Olimpico. El a 
yama e evento nobo aki e ‘Weganan Olimpico moderno’ – y 
e ta sigui te awe! 


3. E antorcha Olimpico ta 
un recordatorio di e origen 
Griego di e Weganan Olimpico. 
Den tempo antiguo, un vlam 
tabata a kima durante henter 
e Weganan como un tributo 
n’e Diosa, Hestia. Desde 1928, 
e tradicion aki a continua den 
e Weganan moderno, pero 
enbes di un altar, e vlam ta 
kima den un antorcha special. 
E vlam di e antorcha semper ta wordo cendi p’e solo na 
Olympia, Grecia, ya cu aki ta unda e prome Weganan Griego 
a wordo teni. Despues, e ta wordo pasa di antorcha pa 
antorcha den un relevo internacional masivo cu ta termina 
den e ciudad anfitrion. Antorchanan nobo ta wordo diseña 
pa cada Weganan Olimpico, y varios miles di copia ta wordo 
traha. Ta un gran honor pa bira un portador di antorcha, y 
hopi hende inspirador ta haya un turno cada biaha. 


Antorchanan Olimpico cendi a bula riba avionnan, a keda 
cendi bou di awa, y a escala Everest! Algun antorcha no 
cendi a hasta bay den espacio, tambe. Increibel! 


10 informacion interesante 
tocante e Weganan Olimpico 


→ 

4. E prome Weganan Olimpico tabatin sola- 
mente 14 pais participante. Teamnan di 11 
pais Europeo originalmente a uni n’esnan di 
Australia, Chile, y Merca n’e prome ciudad 
anfitrion, Atenas. Awor, mas cu 200 pais ta 
competi den e Weganan Olimpico cada aña! 


5. E simbolo Olimpico a wordo diseña pa 
inclui tur hende. E renchinan Olimpico a 
wordo produci prome biaha na 1913, for di 
un diseño crea p’e fundado moderno di e 
Weganan – Baron Pierre de Coubertin! Nan 
cinco colornan (hunto cu e fondo blanco) ta 
refleha colornan haya riba e banderanan di 
tur nacion participante, p’asina tur hende ta 
representa. E superposicion tambe ta repre- 
senta cooperacion internacional, y e union di 
atletanan di henter mundo. 


6. Nabegacion di boto di motor, bula cu ‘air 
balloon’, y ranca cabuya tur tabata deport- 
enan Olimpico! Cu tempo, diferente deporte 
y eventonan ta wordo vota aden (of afo) di 
e Weganan Olimpico. Algun ta disparce, 
despues ta bolbe (manera golf, of rugby), 
mientras otronan (manera tiramento di bina, 
of duelo di pistol) ta sali for di moda pa semper 
– danki Dios! 


Organisadonan di Weganan Olimpico por 
scoge pa inclui deportenan adicional! Wak 
skateboard, surfing, escalada deportivo, y 
breaking na Paris 2024. 


7. E prome Weganan Olimpico di winter a 
wordo teni na 1924, den un ciudad diferente 
for di e Weganan Olimpico di Zomer. Na prin- 
cipio, e Weganan Olimpico di Winter a tuma 
luga den e mesun aña cu esnan di Zomer, pero 
organisadonan hopi lihe a realisa cu tabata 
tin mas sentido pa tene nan den diferente 
aña! Como resultado, e Weganan Olimpico di 


Winter awor ta sosode dos aña despues di e Weganan Olimpico di Zomer. 


8. Entre 1921-1948, artistanan tambe tabata participa den e Weganan 
Olimpico. Den e weganan aki, pintor-, escultor-, arkitecto-, escritor-, 
y musiconan tur a participa! Nan a competi pa medayanan door di crea 
obranan di arte, cu hopi biaha a celebra e exitonan deportivo tumando luga 
n’e mesun momento. Mientras cu artistanan a stop di competi oficialmente 
na 1948, hopi ainda ta diseña posternan y otro mercancia p’e Weganan 
awe! 


9. Te cu 1912, medayanan di prome luga Olimpico 
tabata traha di oro solido! Posiblemente un di 
nos hecho faborito tocante e Weganan Olimpico! 
Lamentablemente, esaki no t’e caso mas. Weganan 
reciente a duna mas o menos 5,000 medaya di 
brons, plata, y oro en total – esey ta hopi metal! Pues 
enbes di wordo crea for di oro solido, e medayanan 
pisa di prome luga awor ta cubri den 6 gram di oro. 
N’e Weganan Olimpico di Paris 2024, medayanan lo 
contene un pida di e hero original for di e Toren Eiffel 
– un di e monumentonan mas famoso di Paris. Master! 


10. E Weganan Olimpico moderno no ta djis tocante gloria deportivo – 
nan ta tocante amistad tambe! Mientras cu e spirito competitivo ta impor- 
tante, e Weganan ta tambe tocante cooperacion internacional. Nan ta un 
bon chens pa hendenan di paisnan rond mundo topa y conoce otro! P’e 16 
dianan di competencia, atletanan di tur deporte, religion, nacionalidad y 
cultura ta biba y traha hunto – y nan hopi biaha ta sali como bon amigo. 

DEN un comunidad chikito manera Aruba, ‘networking’ no ta djis 
un actividad beneficioso; e ta un componente critico di exito. E 
isla su poblacion chikito y circulo social estrechamente conecta 
ta nifica cu construi relacionnan fuerte y personal por impacta 
significativamente e crecemento y sostenibilidad di un negoshi. 
Networking efectivo ta habri portanan pa oportunidad nobo, ta 
fomenta confiansa, y ta encurasha colaboracion, haciendo esaki 
un herment indispensabel pa empresario y profesionalnan. 


E efectividad di networking na Aruba ta bini for di su comunidad 
social unico. Den un comunidad chikito, propaganda boca-boca 
y recomendacionnan personal ta carga un peso substancial. Un 
reputacion positivo, construi a traves di conexionnan signifi- 
cativo, por hiba na aumento den oportunidadnan di negoshi y 
lealtad di cliente. Adicionalmente, networking ta provee acceso 
na conocemento local y tendencianan di mercado cu ta crucial 
pa tuma decisionnan di negoshi informa. E conocemento local aki 
hopi biaha no ta disponibel a traves di investigacion di mercado 
tradicional, resaltando e balor di conexionnan personal. 


Pa network efectivamente na Aruba, varios enfoke por ta partic- 
ularmente efectivo. Prome, atendiendo evento local, evento di 
comercio, y expo di negoshi por yuda profesionalnan conoce otro 
doño di negoshi y clientenan potencial. E reunionnan aki ta plat- 


aforma excelente pa mustra un negoshi, siña for di otro, y inicia 
combersacionnan cu por hiba na asociacionnan fructifero. Den 
un comunidad chikito, tal eventonan ta wordo bon atendi hopi 
biaha, proveyendo amplio oportunidad pa haci conexionnan. 


Asocia na asociacionnan di negoshi of camara di comercio ta 
un otro movecion strategico. E organisacionnan aki hopi biaha 
ta organisa reunionnan regular, tayer, y eventonan social unda 
empresario por conecta cu lidernan di industria y otro doñonan di 
negoshi. Miembresia den e gruponan aki no solamente ta facilita 
networking pero tambe ta provee acceso na recurso y sistemanan 
di apoyo cu por mehora operacion di negoshi. Haciendo uzo di 
medionan social por amplifica e esfuersonan aki mas ainda door 
di envolve cu gruponan local, participa den discusionnan online, 
y promove bo negoshi a traves di canalnan digital. 


Construi relacionnan genuino ta esencial den un comunidad 
manera Aruba. Autenticidad ta clave; profesionalnan mester 
enfoca riba crea conexion real enbes di djis colecta contac- 
tonan. Mustra interes den e negoshinan di otro, ofreciendo 
ayudo, y continua cu combersacionnan por nutri e conexion aki. 
Adicionalmente, buscando oportunidadnan pa colabora cu otro 
negoshi local, manera joint ventures of promocionnan, por crea 
beneficio mutuo y fortalece bo presencia den e comunidad. 


Den conclusion, ‘networking’ den un comunidad chikito manera 
Aruba ta un herment poderoso pa crecemento y exito. Door 
di participa activamente den eventonan local, uni bo mes 
na asociacionnan di negoshi, haciendo uzo di social media, 
construyendo relacionnan genuino, y provee balor consistente- 


mente, empresarionan por efectivamente probecha e potencial di 
networking. E enfoke aki no solamente ta beneficia negoshinan 
individual pero tambe ta contribui n’e vitalidad economico general 
y cohesion social di e comunidad mas amplio. 


C O M E R C I O 


E poder di ‘networking’ den un 


comunidad chikito manera Aruba 

NIUN hende no por tuma Miguel Mansur na serio mas. Su 
expresionnan, menasanan y gañamento structural ta un 
peliger pa nos sociedad. Miguel a demostra cu e ta hiba un 
politica destructivo pa nos economia, ta uzando su posicion 
parlamentario pa intimida ciudadanonan, y ta coriendo cu 
un vision cu lo termina cu e unico pilar economico cu nos 
tin: nos turismo. 


Miguel Mansur atentando contra nos turismo 
Miguel Mansur a bay “live” algun luna pasa y a declara cu tur 
claridad di kier cuminsa “kita erfpachtrecht di hotelnan,” pa 
despues tumba esakinan. Ademas Mansur a declara algun 
siman pasa cu e kier “limita e cantidad” di turista pa drenta 
Aruba. Ta parce cu Mansur, cu por cierto no a biba cu pueblo 
den e periodo catastrofico di e pandemia cu nos, nunca lo 
por compronde cu miles di hogar a wak sernan stima sufri y 
fayece. Otro famianan a perde trabao, nan entrada, nan pan, 
no por a paga nan debenan, famianan a perde nan cas, auto 
y otro bienes. Pa un miyonario cinico, cu nunca a pasa den 
pobresa, hamber y necesidad, nos turismo ta parce algo cu 
por trata con cu ta. Awor mas cu nunca pueblo ta stima nos 
turismo cual ta significa trabao pa nos pueblo, entrada pa 
nos famianan, y pa Aruba un economia cu por draai y haci 
nos soñonan bira un realidad. 


Miguel Mansur contra turismo: “Aruba tin mucho Turismo” 
Den e ultimo simannan Miguel Mansur a bin ta papia di over- 
turismo y ta mencion’e continuamente. Esaki ta confirma 
su postura di kier limita e cantidad di turista drenta Aruba, 
basha hotel abao. Ora cu no tabata tin entrada suficiente y 
inversion den nos pais, Mansur a grita acusa gobierno, cu 
tabata luchando cu falta di entrada, pasobra turismo tabata 
masha abao mes. Awo cu cos a drecha, Mansur ta grita tin 
mucho turismo!! Kiermen un surplus pa paga debe, inversion 
tur caminda, duna bek na pueblo den forma di indexering, 
placa pa stichting, gehandicaptenuitkering, proyectonan di 
husticia, deporte, educacion y hopi mas no ta bon tampoco 
pa Mansur! Ma ta kico e loco aki kier anto? Caba cu Aruba? 
Asina bo sa! 


Otro expresionnan y accionnan peligroso di Mansur contra 
nos sociedad 
No ta pornada mi lo keda skirbi y expone e menasa serio cu 
Mansur ta representa pa nos pais. Aki ta sigui algun di su 
expresionnan y accionnan peligroso cu e la haci y declara 
den pasado: 
1. Miguel Mansur a exigi un lista cu nomber di ambtenaar pa 
cuminsa kita 1.500 persona; 


2. Miguel Mansur ta exigi pa declara tur stranhero cristian 
hendenan non-grata, kita nan permiso inmediatamente y 
deporta nan sin misericordia. 


3. Miguel Mansur a gaña riba lidernan religioso, bisando cu 
nan ta mina nos democracia y a menasa Parlamentarionan. 
Declaracionnan falso y Cristo-fobico. 


4. Miguel Mansur a demostra cu e tin un guera contra 
Cristianismo ora e la exigi pa creyentenan Cristian cera nan 
boca y pa no mete den politica, y cu nan por mester habri 
un partido politico si nan kier vocifera un opinion politico. Di 
e forma aki Mansur a “trapa” literalmente riba derechonan 
constitucional di pueblo cu tin e libertad pa expresa nan 
mes. Kende e lo kier silencia despues? 


5. Miguel den su fobia contra Cristo y Bijbel a saca 
Scrituranan sagrado for di contexto pa trata na ridiculisa e 
religion Catolico y Cristian. 


6. Miguel Mansur ataca clero catolico yamando nan pa 
homosexual den un post riba Facebook. (Ainda e post t’ey) 


7. Mansur supuestamente ta boga pa igualdad, inclusion y 
stop discriminacion, pero dia y nochi ta ofende, menasa y 
insulta tur esnan cu tin un opinion opuesto riba su agenda. 


8. Mansur a menasa dos candidato pa Ombudsman, exigi pa 
nan retira pa su candidata faborito por bira e Ombudsman 
nobo. Di e forma aki Mansur a politisa y uza menasa contra 
tur etica y derecho di e ciudadanonan aki. 


Parlamentario Marco Berlis (MEP): 


Mansur ta un menasa serio pa nos pais 

NA final di e di 4 edicion di Playa Film Festival 
2024, a tuma luga e anuncio y entrega di premio 
n’e peliculanan cortometrahe di e aña aki. 


Den Santos Cafè na Oranjestad e directornan di 
cada pelicula participante tawata invita pa por 
a scucha e resultado. Tawata un anochi bunita 
caminda cu e organisadonan di e actividad Juan 
Fransisco Pardo y Adriano Nanof a duna start 
yamando un y tur bonbini gradiciendo cada un 
pa nan contribucion enorme n’e edicion aki. 


Tawata presidente di Cineraruba, sra. Luty 
Martines, e persona cu tawatin e tarea di honra 
dos miembro di Cinearuba cu ya caba a cumpli 10 
aña den servicio di e Fundacion. Tawata Rafaela 
Mahadeo y Addonsito Croes esunnan cu a keda 
honra. E dos personanan aki tawata desde prin- 
cipio di Cinearuba activo den e mundo di actu- 
acion y te cu awe ta keto bay miembronan di e 
bestuur dje fundacion. Tur dos tawata actornan 
cu 11 aña pasa a participa den e pelicula inmortal 
ABO SO di Cineraruba, cu te cu awe ta un di e 
peliculanan mas bishita den historia di Aruba. 
Despues di e exito grandi aki, tur dos actor y 
miembro a sigui den e mundo aki di actuacion 
apareciendo regularmente den produccionnan 
local cinematografico. 


Sra. Luty Martines a felicita tur dos miembro 
gradiciendo nan pa nan lealtad y trabou bunita 
pa Cinearuba. Tur dos actor a gradici e miem- 
bronan masha hopi mes p’e honor unico aki e 
aña aki. Ta un honor grandi di ta forma parti di 
un fundacion asina cu tin como un di e metanan 
principal pa educa un nacion pa medio di e arte 
di filmacion y pelicula. 


Rafaela Mahadeo y Addonsito Croes honra pa Cinearuba 

FALTA un par di dia mas... dialuna ta e ultimo 
dia di e exposicion ‘Chants from overseas’. Sigur 
sigur bali la pena pa tuma tempo pa pasa wak e 
bunita obranan di Artista Samuel Sarmiento.  


Samuel a crea diferente tipo di obra manera 
obranan di ceramica y dibuho pa forma e colec- 
cion tan special aki. Publico ta bon bini pa wak 
e exposicion cu ta habri te cu dialuna dia 29 di 
juli durante orario regular di Biblioteca Nacional 
Aruba. 


DURANTE di graduacion 2024 di Maria School, 
na St. Cruz, cabesante Jahaira Marrug a hiba 
palabra expresando su aprecio pa un maestro 
ehemplar cu ta entre nan pa hopi aña. Den Piedra 
Plat Entertainment Center, director Jahaira 
Marrug na nomber di cada alumno y maestro a 
honra juffrouw Omayra Deluvia Geerman como 
cu e aña aki el a cumpli y celebra 40 aña den 
educacion na Aruba. 


Dilanti di e publico presente juffrouw Omayra a 
ricibi un boket di flor como simbolo di e cariño 
cu e ta disfruta di dje y a expresa cu e ta haci e 
trabou bunita aki, keto bay, cu mes tanto pasion 
di antes. El a cuminsa 40 aña pasa na Filomena 
Basisschool na San Nicolas. 


Maria School a honra juffrouw Omayra Geerman 


Exposicion ‘Chants from 
overseas’ na biblioteca 

LEAD2SUCCESS  envolvi den transformacion di mas cu  seis (6) mil 
cabes di cas na Aruba pa cu nan cursonan di Finansa, specialmente 
‘Financial Freedom’ - cu ta un di esunnan mas necesario den nos comu- 
nidad, tambe nan cursonan di liderazgo, benta, desaroyo personal y 
etica di negoshi  a wordo  internacionalmente honra pa  organisacion 
‘Successful Living Summit’ (SLS)  pa nan labor  di impacto social. 
SLS, ta forma parti di e red internacional di Maxwell Leadership® di cono- 
cedo experto y orado di liderazgo John C. Maxwell. 


E evento aki a tuma luga siman pasa durante nan evento di liderazgo anual 
cu e aña aki a tuma luga den Mexico City, Mexico. 


Lead2Success internacionalmente 


honra pa trabounan di impacto social 

NA nomber di tur actor- y famia mi ta desea di 
felicita y gradici señora Desiree Croes cu e lansa- 
mento oficial di su dos peliculanan cortometrahe 
y un largometrahe nobo e luna aki. 
E dos peliculanan cortometrahe ta “E CARTA”, 
storia di un famia ambicioso p’e herencia miyo- 
nario cu nan tio a laga atras y “A-11”, dje 
fenomeno di uza telefon celular den trafico. 


Tambe Desiree a lansa e pelicula largometrahe 
titula “LUZ RIBA LAMA”, un storia di hecho real 
di un piscado cu a perde pa un tempo riba e lama 
enorme di Caribe. 


Den Principal Theatre na San Nicolas e tres 
peliculanan tawata lansa pa e cast y famia di e 
elenco. Pronto publico di Aruba tambe lo tin e 
oportunidad pa aprecia e 3 peliculanan nobo aki 
di Berea Productions. 


Desiree Croes cu tres pelicula nobo 


Pa Addonsito J. Croes 

DIA 24 di juli, 2006, UNESCO a declara como Patrimonio 
Mudial, e paisahe di agave y e instalacionnan industrial 
antiguo di Tequila na Mexico. E reconocemento aki ta resalta 
e importancia cultural, historico y economico di e tequila, un 
di e bebidanan mas emblematico di e pais. 


Origen di Tequila 
Tequila ta un bebida destila cu ta obtene di e agave blauw 
(Agave tequilana Wever). E produccion di e tequila a 
cuminsa den e estado di Jalisco y cu tempo, a converti den 
un simbolo di e cultura Mexicano. E destilamento ta conta cu 
Denominacion di Origen (DOT), loke ta nifica cu solamente 
por produci den e areanan specifico di Mexico bao regula- 
cion estricto pa garantisa su autenticidad y calidad. 


Proceso di elaboracion 
E elaboracion di e tequila ta un proceso meticuloso cu por 
dura mas di 10 aña, for di plantacion di e agave blauw, cu 
ta tarda varios aña pa alcansa madurez. Unabes madura, ta 
cosecha e matanan y ta saca e curason, conoci como ‘piña’. 
Ta cushina e piñanan y ta machica nan pa extrae e juice cu 
ta wordo fermenta y ta destila pa produci tequila. 


Regionnan productor 
E denominacion di Origen Tequila ta inclui 181 municipio 
distribui den cinco estado e Republica Mexicano: 
- Jalisco: Cuna di e tequila y principal productor. 
- Nayarit: Ta contribi cu tereno fertil p’e cultivo di e agave. 
- Guanajuato: Ta aporta tradicion y calidad den e elabora- 
cion di e tequila. 
- Tamaulipas: Reconoci pa su tecnicanan di destilacion. 
- Michoacán: Ta suma cu su rico herencia culture produc- 
cion di e bebida aki. 


Tipo di tequila 
E tequila ta clasifica den dos categoria principal y varios 
subcategoria segun su composicion y tempo di maduracion: 


1. Tequila: E tipo di tequila aki ta wordo elabora cu un mescla 
di sucu, di cual por lo menos 50% mester bin di e agave. 


2. Tequila 100% agave: E tequila aki ta wordo produci unica- 
mente cu sucu di e agave, ofreciendo un sabor mas puro y 
autentico. 


Dependiendo di e tempo y metodo di maduracion, tequila ta 
wordo dividi den cinco variedad: 
- Blanco of plata: Emboteya inmediatamente despues di 


destilacion. 
- Joven of oro: Mescla di tequila blanco cu tequila procesa 
of añejo. 
- Reposado: Embeheci pa un minimo di dos luna den bari di 
eik. 
- Añejo: Embeheci pa por lo menos un aña. 
- Extra añejo: Embeheci pa mas di tres aña, ofreciendo un 
complehidad y profundidad di sabor. 


Celebracion di Tequila 
Tequila tin un luga special den e kalender festivo di Mexico. 
Fuera di e reconocemento di UNESCO, e di tres diasabra di 
maart ta celebra Dia Nacional di Tequila. E celebracion aki 
ta un oportunidad pa saboria e bebida iconico aki, ya sea 
compaña pa salo y lamunchi of den cocktail. E entusias- 
tanan di tequila tambe por adkiri boter di Denominacion de 
Origen den e tiendanan online y comparti nan experienci- 
anan riba red social. 


E reconocemento di e paisahe di agave y e instalacionnan di 
Tequila como Patrimonio Mundial pa UNESCO ta subraya e 
relevancia di e bebida aki no solamente como un producto 
di consumo, sino como un simbolo cultural di Mexico. Door 
di conoce y celebra tequila, ta honra un tradicion cu a pasa 
frontera y generacion, convertiendo den un emblema di e 
identidad Mexicano. 


Reconoci pa UNESCO 


Awe ta dia Internacional di Tequila 

RECETA DI DIA 


Ingrediente: 
2 cup di strawberry frozen 
¼ cup di juice di lamunchi primi 
¼ cup di stropi di agave (ahusta na 
gusto) 
½ cup di awa of awa di coco 
1 ½ cup di ijs. 
Wiel di lamunchi y strawberry fresco 
pa decora (opcional) 


Instruccion 
1. Prepara e strawberrynan: Sigura 
p’e strawberrynan ta bon frozen. Si bo 
uza strawberry fresco, laba nan, kita 
e blachinan y vriesnan por lo menos 
durante 4 ora. 


2. Mescla e ingredientenan: Pone 
e strawberrynan frozen, juice di 


lamunchi, stropi di agave, awa of awa 
di coco y e ijs den un blender. Mescla 
te ora cu e ijs ta completamente 
gecrushed y e mescla tin un consis- 
tencia suave y frozen. 


3. Sirbi: Basha e mescla den un glas. 
Decora cu un wiel di lamunchi y un 
strawberry fresco si bo ta desea. 


Tip adicional: 
* Bo por ahusta e dulsura di e daiquiri 
agregando mas of menos stropi di 
agave segun bo gusto. 


* Pa un toke special, bo por añadi un 
poco di menta fresco n’e mescla prome 
cu mande blender. 
Disfruta di bo refrescante Vegan 
Frozen Strawberry Daiquiri. 


Vegan Frozen Strawberry Daiquiri 

Fortaleza pa Famia 


Sinceramente, Pastoor Marcel Balootje 


GENESIS 6:22 ta para skirbi: Asina Noe a haci: conforme 
tur loke Dios a ordene, e a haci. 
Genesis 7: 5 ta para skirbi: Noe a haci conforme tur loke 
Señor a ordene. 


Kico lo a pasa si Noe no a obedece e palabra di Dios? 
Kico lo a pasa si e no a construi e Arca manera Dios a 
ordene y Dios mes a manda tur e animalnan den e Arca 
p’asina e diluvio no a destrui nan? 


Kico lo a para di Noe y su propio Famia? 
Obedencia ta nifica, scucha e palabra di Dios, y haci locual 
Dios ta bisa. 


Obedencia ta nifica pa tur mucha, scucha locual nan mayor 
ta bisa, y haci tur locual cu ta bon cu nan mayor ta bisa. 


Si Noe no tabata obediente awe mundo lo tabata diferente. 
Mescos tambe ora nos no ta obediente n’e palabra di Dios, 
nos bida lo no agrada Dios. 


Noe a haya gracia den bista di Señor, y Señor a uza Noe. 


Noe a predica 120 aña mientras e tabata construi e Arca 
segun e midi y diseño cu Dios a dun’e, pero notabel ta cu tur 
e hendenan cu tabata t’ey, mayoria no a scuch’e, pasobra 
nan a bisa cu e tabata loco y tabata haci bofon di dje. 


Y ora e diluvio a cuminsa ta solamente Noe y su yiunan 
homber, su esposa y esposa di su yiunan homber a drenta 
e Arca y Señor a cera e porta (Genesis 7:15). 


Kico tabata e motibo pa cual Señor a manda e diluvio? 
E poblacion a crece y tabata rebelde contra Dios (Genesis 
6:1). 
Perversion sexual (Genesis 6:2). 
Actividad di Demoño (Genesis 6:2). 
Corupcion y Violencia tur caminda (Genesis 6:4) 
Maldad y mal pensamento tabata domina mente di hende 
constante (Genesis 6:5). 


Den lucas 1;26-38 e Angel di Señor a bishita Maria, y a bisa 
Maria locual Dios ta bay haci den su bida. Wak bon locual 
ta skirbi cu Maria a haya gracia cerca Dios (Lucas 1:30). Y 
den Lucas 1:38 Maria ta bisa: Ata e sirbido di Señor laga 


sosode cu mi segun bo palabra nan. Y e Angel a kita bay 
lage. 


Laga nos tene na cuenta e obediencia cu den e caso aki ta 
resalta y p’e motibo ey mundo a conoce su Salbador. 


Y awe e palabra di Dios ta bisa: Pasobra Dios a stima mundo 
asina tanto cu e a duna su Yiu unigenito pa ken cu kere den 
dj’E no bay perdi ma tin bida eterna. Esun cu kere lo ta 
salba, ma esun cu no ta kere lo ta condena caba pasobra e 
no a kere den e Yiu unigenito di Dios (Juan 3:16-18). 


Tambe e palabra di Dios ta bolbe recorda nos: Esun cu kere 
den e Yiu tin bida eterno, ma esun cu no obedece E Yiu lo 
no mira bida, ma e furia di Dios lo keda riba dje (Juan 3:36). 


Ta para skirbi cu e dia y e ora di e binida di Cristo Hesus 
ningun hende no sa, Pasobra e binida di e Yiu di Hende lo 
ta mescos cu den e dianan di Noe (Mateo 24:37). 


Djis tira un bista mundialmente cuanto hende ta nenga 
Dios, ta biba manera na kier, sin ningun clase di temor pa 
Dios, haciendo bofon, maldad. 


Pero te ainda obediencia ta bibo meymey di esnan cu ta 
stima Dios, pasobra solamente esnan cu ta obediente na 
Su palabra lo mira Su cara (Hebreonan 12:14). 


Cristo Hesus ta nos Salbador. 


E bunitesa di obediencia 

“Señor ta mi wardador, mi’n tin falta di nada 


Den cunucu di yerba berde e ta ponemi sosega. 


E ta hibami na awa trankil, 
Pa mi bolbe haña forsa”. 


Salmo: 23 


Nos ta anuncia fayecimento di: 
Francisco Kelly 


Mihor conoci como: “Fanky” 


*27-03-1935 - †18-07-2024 


Acto di entiero lo wordo anuncia despues. 


“Señor ta mi wardador, mi’n tin falta di nada 


Den cunucu di yerba berde e ta ponemi sosega. 


E ta hibami na awa trankil, 
Pa mi bolbe haña forsa”. 


Salmo: 23 


Nos ta anuncia fayecimento di: 


Khloë Alexandra 


Heronimo 


Cariñosamente yama: “Koko” 


*12-12-2007 - †19-07-2024 


Acto di entiero lo wordo anuncia despues. 


“Dios ta amor... y amor ta Dios, maske mi no ta 
na e mundo aki, tur dia lo mi ta banda di boso 


Curazon, mi por stens di loke Señor ta hasi” 


Salmo 33 


Ta anuncia fayecimento di: 


Palmira de Cuba 


Vda. di Carol F. Moore 


*06-05-1939 - †20-07-2024 


Acto di despedida lo wordo anuncia despues 


“Señor ta mi wardador, mi’n tin falta di nada. 


Den cunucu di yerba berde e ta ponemi sosega. 


E ta hibami na awa trankil, pa mi bolbe haña 


forsa”. - Salmo: 23 


Cu dolor na nos curason, nos ta anuncio 


fayecimento di nos ser stima: 


Sue-Laine Mary-Anne 


Luciënne Tromp-Henriquez 


cariñosamente yama “Sully” 


*09-05-1996 - †20-07-2024 


Acto di entiero lo wordo anuncia despues 


Gradicimento y Invitacion 


Na nomber di famia nan nos kier a gradici 
cada un persona cu a tuma su tempo pa a 


bin dispidi di nos ser stima. 


Ilvia Maria 


Winterdaal-Croes 


Nos kier expresa nos gratitud na tur cu a 
extende nan condolencia via facebook, 


whatsapp, e-mail, telefon y personalmente. 


Na tur cu a manda flor of krans y/of haci 
donacion na Koningin Wilhelmina Fonds. 



Un danki di curason ta bay pa sra. Lola 
Geerman, pa tur su pasenshi y atencion 
brinda na nos ser stima. Na Pastoor Jan 
pa su bunita palabranan, na Angelique 
Klooster pa su bunita cancionnan, na dr. 


Mungra, 


dr. Peterson y dr. Riley, Julissa y Delia pa 


nan bunita atencion brinda. 


Na un y tur cu tabata presente prome, 


durante y despues di e enfermedad cortico 


di nos ser stima. 


Na tur cu a brinda nos ser stima nan 
atencion, masha danki di curason. 


Bo(so) presencia y palabranan ta di gran 


consuelo pa nos famia. 


Na mes momento nos kier a invita bo(so) 
na un Santo Sacrificio di misa cual lo tuma 
lugar diahuebs, 25 juli 2024 na Misa Papa 


Juan Pablo Tanki Leendert, pa 6.30pm. 


Despues di Santo Sacrificio di misa lo tin un 
rosario na Rooi Prikichi 5-E, pa e descanso 


di alma di nos difunto stima. 


Bo(so) presencia lo ta altamente aprecia. 


Nos mama, wela, ruman, tanta, lo keda 


semper den nos memoria y curason. 


